جامع مسجد دہلی

مسجد جہاں نما جو جامع مسجد دہلی کے نام سے مشہور ہے، بھارت کے دار الحکومت دہلی کی اہم ترین مسجد ہے۔
اسے مغل شہنشاہ شاہجہاں نے تعمیر کیا جو 1656ء میں مکمل ہوئی۔ یہ بھارت کی بڑی اور معروف ترین مساجد میں سے ایک ہے اور پرانی دلی کے مصروف اور معروف ترین مرکز چاندنی چوک پر واقع ہے۔

مسجد کے صحن میں 25 ہزار سے زائد افراد کی گنجائش ہے۔ اس کی تعمیر پر 10 لاکھ روپے کی لاگت آئی۔

شاہجہاں نے اپنے دور حکومت میں دہلی، آگرہ، اجمیر اور لاہور میں بڑی مساجد تعمیر کرائیں جن میں جامع مسجد دہلی اور لاہور کی بادشاہی مسجد کا طرز تعمیر تقریبا یکساں ہے۔

مسجد کے صحن تک مشرقی، شمالی اور جنوبی تین راستوں سے بذریعہ زینہ رسائی حاصل کی جاسکتی ہے۔ مسجد کے شمالی دروازے میں 39، جنوبی میں 33 اور مشرقی دروازے میں 35 سیڑھیاں ہیں۔ مشرقی دروازہ شاہی گزر گاہ تھی جہاں سے بادشاہ مسجد میں داخل ہوتا تھا۔

مسجد 261 فٹ طویل اور 90 فٹ عریض ہے، اس کی چھت پر تین گنبد نصب ہیں۔ 130 فٹ طویل دو مینار بھی مسجد کے رخ پر واقع ہیں۔ مسجد کے عقبی جانب چار چھوٹے مینار بھی موجود ہیں۔

عطیہ 
1948  ء میں، حیدرآباد کے نظام سے جامع مسجد دلہی کے فرش کی بحالی کے لیے 75،000 روپئے کی درخواست کی تھی. اس کی بجائے،نظام نواب میر عثمان علی خان نے  3 لاکھ روپےعطیہ دے کر مکمل مسجد کو نیے طور پر بنا نے کیلے کھا.

نگار خانہ

حوالہ جات 

1656ء میں مکمل ہونے والی مذہبی عمارات
بھارت کی قومی علامات
بھارت کی مساجد
تاریخی عمارات
جامع مساجد
دلی میں مساجد
کامنز زمرہ جس کا ربط ویکی ڈیٹا پر ہے
مغل تعمیرات
مغلیہ طرز تعمیر
ہندوستان میں 1656ء کی تاسیسات
1650ء کی دہائی میں مکمل ہونے والی مساجد
مغلیہ دور کی مساجد